Groot ysters, see, boskampe & lekker geselskap – Jonker Adventures
Groot ysters, see, boskampe & lekker geselskap
Home Avonture Groot ysters, see, boskampe & lekker geselskap
By Henry Jonker Avonture Buitelewe Familie Vriende December 16, 2020
Snaaks hoe idees net ontwikkel en vorm aanneem as mens om 'n vuur sit! Dit wil my amper voorkom dat, as daar nie 'n idee onwikkel tydens 'n braai nie, dan word daar of met gas gebraai (#SiesMan) of jy is in 'n groep wat net oor werk gesels (eina).
So word 'n paar koues om 'n vuur genuttig een Saterdagmiddag saam met Simon & Roland. Beide van die manne skroom nie om op Nommer 99 te ontsnap van die beton oerwoud nie, dus is hierdie manne my dam se ganse!
Ons het al voorheen saam met hulle die vlaktes in geskiet en dit was 'n belewenis op sy eie gewees. Lees gerus meer daaroor hier.
Die digitale kanale, bv. Instagram, Youtube en Facebook, het soveel nadele en ek is die eerste een wat jou 'n helse lys kan gee, maar die grootste voordeel is dat dit jou toelaat om te "connect" met mense wat, in hierdie geval, dieselfde passie(s) en belangstellings het. 'n Paar van ons is op 'n WhatsApp groep en die platform is daar om oor alles rakende 4×4 toerusting, kamp, Afrika toere, nasionale parke en die lys gaan aan te deel. Terselfdetyd dokumenteer hierdie manne ook die meeste van hul reise en elkeen gebruik 'n kombinasie van die verskillende digitale platforms om hul stories te vertel.
Synde dat die groep groter geraak het na ons laaste wegbreek, het Roland voorgestel dat dit tyd is vir ons klomp manne om ons voertuie in 'n konvooi kry.
Ons konvooi het soos volg gelyk:
Hendri Mouton – YouTube | Instagram
Rolbos Overland – YouTube | Instagram
My Life in Africa – YouTube | Instagram
Juba's Journey – YouTube | Instagram
Roam Overlanding – YouTube | Instagram
Leslie Edgar – YouTube | Instagram
Dieter Pey Media – YouTube | Instagram
Anton Trollip – Instagram
Omdat Jean en Lian die enigste jonger manne in die groep sou wees, het Jean 'n maat (Ettienne) saamgesleep en hierdie tipe wegbreek naweek sou 'n eerste vir hom wees.
Soos al hierdie tipe wegbreek naweke was die beplanning maar minimaal gehou en was daar net 'n basiese raamwerk: Vrydagaand sou ons langs die see kamp by Trekoskraal en dan sou ons bietjie boskamp op 'n wildsplaas (Onder Water Boerskraal) naby Hopefield.
Nou, om die naweek ten volle te waardeer, kry gerus 'n koue bier, sit jou g@t op jou gunsteling stoel, kry YouTube op jou Smart TV en geniet hierdie twee episodes van Dieter (Dieter Pey Media) en Roland (My Life in Africa).